รองนายกรัฐมนตรี ยืนยันต้องเร่งพิจารณาข้อเสนอวันหยุดยาวสงกรานต์ 9 วัน เพื่อให้ประชาชนวางแผนการเดินทาง
รองนายกรัฐมนตรี ยืนยันต้องเร่งพิจารณาข้อเสนอวันหยุดยาวสงกรานต์ 9 วัน เพื่อให้ประชาชนวางแผนการเดินทาง นายวิษณุ เครืองาม  รองนายกรัฐมนตรี  กล่าวถึงกรณีที่รัฐบาลเตรียมพิจารณาการเพิ่มวันหยุดเป็นกรณีพิเศษช่วงเทศกาลสงกรานต์ ตั้งแต่วันที่ 11-19 เมษายน 2563 รวมทั้งสิ้น 9 วันว่า ยังถือเป็นข้อเสนอของฝ่ายเศรษฐกิจ ซึ่งยังต้องพิจารณาข้อดีข้อเสียก่อน และยังไม่ทราบว่าจะพิจารณาในที่ประชุม ครม.วันพรุ่งนี้เลยหรือไม่ แต่เรื่องนี้ถือเป็นเรื่องเร่งด่วน ที่ต้องแจ้งให้ประชาชนทราบ เพื่อวางแผนการเดินทาง แต่แม้จะมีการประกาศช่วงวันหยุดยาวจริง ก็จำเป็นต้องมีข้อยกเว้นให้กับบางหน่วยงาน เช่น ธนาคาร ศาล และโรงพยาบาล เป็นต้น เพื่อไม่ให้กระทบต่อธุรกิจการเงิน การรักษาพยาบาลผู้ป่วยและการตัดสินคดีความต่างๆส่วนกรณีที่ผู้บัญชาการทหารบก ออกมาระบุว่า ข้าราชการที่เกษียณอายุไปแล้ว ยังสามารถพักอาศัยในบ้านหลวงได้ หากทำคุณประโยชน์ต่อประเทศนั้น นายวิษณุ กล่าาว่า เรื่องนี้ทางทหารสามารถออกระเบียบได้ แต่ตนเองไม่ทราบว่ามีระเบียบดังกล่าวแล้วหรือไม่ ดังนั้นขอให้สอบถามทางกระทรวงกลาโหม